open-index/open-wikipedia-markdown huggingface dataset:
Zmrzka

**Zmrzka** môže byť:
*nespisovne: zmrzlina (ako druh jedla)
*zastarano: z(a)mrznutá vec , pozri pod mráz (teplota)

## Zdroje
Vinci (podnik)

**Vinci S.A.** (staršie: *Société Générale d’Entreprises* - SGE) je druhá najväčšia spoločnosť na svete v koncesnom a stavebnom priemysle, zamestnáva po celom svete 222 397 ľudí. Aktivity spoločnosti Vinci sú rozdelené do piatich divízií: *Vinci Autoroutes*, *Vinci Concessions*, *Vinci Energies*, *Eurovia* a *Vinci Construction*. V roku 2019 je spoločnosť prítomná vo viac ako 100 krajinách s obratom 201,053 miliárd EUR.

## Referencie

## Iné projekty
 

Kategória:Podniky vo Francúzsku
Kategória:Stavebné podniky
Axolotl

**Axolotl** (staršie aj: **axolotel**) môže byť:
* slovenský názov rodu *Ambystoma* (tento rod zahŕňa napr. druhy axolotl mexický - *Ambystoma mexicanum*, axolotl škvrnitý - *Ambystoma tigrinum*, axolotl žltobodý - *Ambystoma maculatum*, axolotl mramorovaný - *Ambystoma opacum*, axolotl texaský - *Ambystoma texanum*, axolotl dlhoprstý - *Ambystoma macrodactylum*), pozri axolotl (rod)
* mimo taxonómie: slovenský názov druhu *Ambystoma mexicanum* (ktorý sa v minulosti niekedy stotožňoval s druhom *Ambystoma tigrinum*), synonymum: axolotl mexický, pozri axolotl mexický
* staršie: názov larvy druhu *Ambystoma mexicanum* (ktorý sa v minulosti niekedy stotožňoval s druhom *Ambystoma tigrinum*), lat. *Siredon pisciformis* (v užšom zmysle), pozri pod axolotl mexický

## Zdroje
Roundabout

„**Roundabout**“ je prvá skladba britskej progresívno-rockovej skupiny Yes z albumu *[[Fragile (Yes)|Fragile]]*. Skladbu zložili Jon Anderson a Steve Howe a produkovala ju skupina spolu s producentom Eddym Offordom. V januári 1972 pieseň vyšla ako singel so skladbou „Long Distance Runaround“ na strane B a stala sa jedným z najslávnejších diel skupiny Yes. 

Pieseň vznikla, keď bola skupina na turné, a cestovala z Aberdeenu do Glasgowa. Cestou prešla mnohými kruhovými objazdmi (angl. *roundabouts*).

## Internetový mém
V roku 2012 bola skladba použitá ako záverečná ústredná pieseň prvej série anime seriálu *JoJo's Bizzare Andventure*. V roku 2016 sa skladba stala zvučkou internetového mému *To Be Continued*. Mémové videá obsahujú úvodný riff akustickej gitary tejto piesne a potom sa zhodujú s vloženým nápisom „To Be Continued“, ktorý je zvyčajne zastavený v okamihu, keď sa zdá, že niekomu hrozí nehoda, zranenie alebo smrť.

## Zoznam skladieb
### [[Atlantic Records|Atlantic]] — 45-2854 — U.S. 7" vinyl single
#### Strana A
# „Roundabout“ – 3:27

#### Strana B
# „Long Distance Runaround“ – 3:15

## Obsadenie
*Jon Anderson – hlavný spev
*Steve Howe – elektrická a akustická gitara, sprievodný spev
*Chris Squire – basgitara, elektrická gitara (na basové linky)
*Rick Wakeman – Hammond organ, Minimoog, klavír, Mellotron
*Bill Bruford – bicie, perkusie

## Referencie


## Zdroj
*

Kategória:Single z 1972
Zmrzlina (rozlišovacia stránka)

**Zmrzlina** môže byť:
*druh jedla, pozri zmrzlina
*zriedkavo: omrzlina (na strome)
*zastarano: z(a)mrznutá vec , pozri pod mráz (teplota)

## Zdroje
Lac operón

**Laktózový operón**, často i **''lac'' operón**, je najbežnejším príkladom operónu. Tento operón zabezpečuje transport a metabolizmus laktózy. Väčšina baktérií preferuje glukózu ako zdroj uhlíka, avšak vďaka lac operónu sú schopné efektívne tráviť aj laktózu, keď je glukóza nedostupná, a to práve vďaka beta-galaktozidáze. Génová regulácia lac operónu bol prvý regulačný mechanizmus, ktorý bol jasne pochopený, takže sa stal hlavným príkladom génovej regulácie prokaryotov. Jedná sa o operón, ktorý obsahuje promótor, operátor a tri gény - *lacZ,* *lacY* a *lacA*. Vyskytuje sa napríklad u *[[E. coli]]* a mnohých iných baktérií črevnej mikroflóry. Tieto tri gény umožňujú mikroorganizmom tráviť laktózu:

* *lacZ* kóduje beta-galaktozidázu - vnútrobunkový enzým rozkladajúci laktózu na glukózu a galaktózu
* *lacY* kóduje beta-galaktozidpermeázu - umožňuje vstup beta-galaktozidov (vrátane laktózy) do bunky
* *lacA* kóduje beta-galaktozidtransacetylázu - enzým, ktorý presúva acetylovú skupinu z acetyl-CoA na beta-galaktozidy

Induktorom lac operónu je alolaktóza.

François Jacob a Jacques Monod využili metabolizmus laktózy na zistenie toho, podľa čoho bunky vedia, ktorý enzým majú syntetizovať. Za ich výskum na tomto operóne získali Nobelovu cenu v roku 1965.

## Referencie

## Zdroj

Kategória:Gény
Kategória:Molekulárna biológia
Cistrón

**Cistrón** je synonymum k slovu „gén“. Tento názov sa používa na zdôraznenie toho, že gény vykazujú špecifické chovanie pri cis-trans teste; rôzne pozície (lokusy) v genóme sú **cistrónové**.

## História
Slová cistrón a gén sa začali používať ešte predtým, než pokrok v biológii potvrdil, že vlastne hovoria o prakticky tom istom koncepte. Podobným spôsobom vzniklo mnoho iných synoným v prírodných vedách.

Názov cistrón začal používať Seymour Benzer v článku *The elementary units of heredity* (Základné jednotky dedičnosti). Cistrón bol definovaný podľa testu použiteľného u väčšiny organizmov, občas nazývaného cis-trans test, častejšie nazývaný komplementačný test.

## Definícia
Predpokladajme, že mutácia na chromozómovej pozícii x je zodpovedná za zmenu v recesívnej vlastnosti diploidného organizmu (ktoré majú chromozómy v pároch). Mutácia je recesívna vtedy, ak organizmus vykazuje wild type fenotyp (pôvodnú vlastnosť), dokým nemá mutáciu na oboch chromozómoch (homozygotná mutácia). Touto mutáciou môže byť napríklad zmena farby očí - ak pôvodná vlastnosť znamená červenú farbu očí, mutácia môže spôsobiť napríklad bielu farbu očí. Rovnako predpokladajme inú mutáciu, na pozícii y, ktorá je zodpovedná za tú istú recesívnu vlastnosť. Pozície x a y sú na tom istom cistróne, ak má organizmus mutáciu na pozícii x jedného chromozómu a na pozícii y párového chromozómu a vykazuje recesívnu vlastnosť napriek tomu, že nie je homozygot pre ani jednu z týchto dvoch mutácií. Naopak, ak má pôvodnú vlastnosť, hovoríme, že tieto pozície patria na rôzne cistróny/gény. Jednoducho povedné, mutácie na tom istom cistróne nekomplementujú; naopak, mutácie na rôznych cistrónoch môžu komplementovať. 

Ako príklad, operón je časťou DNA, ktorá po transkripcii tvorí súvislý segment RNA, ale obsahuje viac ako jeden cistrón/gén. Operón je polycistrónový, zatiaľ čo bežné gény sú monocistrónové.

## Referencie

## Zdroj

Kategória:Gény
-óza

Prípona **-óza** sa využíva v biochémii na tvorbu názvov cukrov. Táto latinská prípona znamená napríklad „plný (niečoho)“ alebo „ako (niečo)“. Existujú rôzne spôsoby, ako pomenovať cukry konkrétnejšie.

Existujú nasledovné teórie ohľadne pôvodu prípony -óza: 
# Odvodená z glukózy, dôležitej hexózy, ktorej názov pochádza z greéckeho γλυκύς = „sladký“
# Odvodená zo sacharózy, ktorej názov pochádza z latinského *sucrum* = „cukor“ a bežnej latinskej prípony na tvorbu prídavných mien -*ōsus*; latinské *sucrosus* by znamenalo „cukrové“

## Mnosacharidy
Monosacharidy, najjednoduchšie cukry, sa dajú pomenovať podľa počtu uhlíkových atómov v každej molekule cukru. Pentóza je päťuhlíkový monosacharid, zatiaľ čo hexóza je šesťuhlíkový monosacharid. Aldehydové monosacharidy sa nazývajú aldózy a ich názvy končia koncovkou **-óza**, ketónové monosacharidy sa nazývajú ketózy a ich názvy končia koncovkou **-ulóza**. Tieto dva spôsoby pomenovanie je možné medzi sebou ľubovoľne kombinovať. Napríklad glukóza patrí medzi aldohexózy (má šesť uhlíkov a aldehydovú skupinu), zatiaľ čo ribulóza je ketopentóza (má päť uhlíkov a ketónovú skupinu). 

Okrem lineárneho reťazca tvoria sacharidy aj cyklické štruktúry. Sacharidy, ktoré tvoria päťčlenný kruh, sa všobecne nazývajú furanózy, zatiaľ čo sacharidy tvoriace šesťčlenný kruh sa všeobecne nazývajú pyranózy.

## Oligosacharidy a polysacharidy
Zložitejšie cukry, ako disacharidy a polysacharidy, sú pomenovávané podľa ich vlastností. Laktóza, disacharid prítomný v mlieku, je pomenovaný podľa latinského slova pre mlieko spojeného s koncovkou pre cukor - jej názov teda znamená „mliečny cukor.“ Polysacharid tvoriaci rastlinný škrob sa nazýva amylóza, alebo „škrobový cukor,“ z latinského amylum (škrob).

## Referencie

## Zdroj

Kategória:Chemické názvoslovie
Kategória:Sacharidy
Haworthova projekcia

**Haworthova projekcia** je bežný spôsob zápisu sacharidov. Využíva štruktúrny vzorec na reprezentáciu cyklickej štruktúry monosacharidov s využitím jednoduchej trojdimenzionálnej perspektívy. Tento typ zápisu je bežne využívaný v organickej chémii a biochémii.

Haworthova projekcia je pomenovaná po birtskom chemikovi Sirovi Normanovi Haworthovi.
[vpravo|náhľad|275x275bod|Haworthova projekcia štruktúry [Glukóza|α-<small>D</small>-glukopyranózy a α-<small>L</small>-glukopyranózy]]
Haworthova projekcia má nasledovné charakteristiky:

* Uhlík je implicitným druhom atómu. V príklade vpravo sú atómy číslované od 1 po 6 všetko uhlíkové atómy. Uhlík s číslom 1 je známy ako anomérny uhlík.
* Vodíkové atómy na uhlíkoch sú implicitné. V Haworthovej projekcii sa nezapisujú, preto uhlíky 1 až 6 nemajú extra vodíkový atóm.
* Hrubá čiara ukazuje atómy, ktoré sú bližšie k pozorovateľovi. V príklade vpravo sú atómy 2 a 3 (a ich adekvátne OH skupiny) bližšie k pozorovateľovi. Atómy 1 a 4 sú ďalej od pozorovateľa. Atómy 5 a ostatné sú najďalej.
* Skupiny pod cyklom v Haworthovej projekcii odpovedajú tým na pravej strane vo Fischerovej projekcii. Toto pravidlo neplatí pre dva atómy uhlíka viazané hneď na kyslíkový atóm v cykle.

## Referencie

## Pozri aj
* Štruktúrny vzorec
* Fischerova projekcia
* Newmanova projekcia

## Zdroj

Kategória:Sacharidy
Kategória:Organická chémia
Kategória:Eponymické termíny v chémii
Vinci

**Vinci** môže byť:
* mesto v Taliansku, pozri Vinci (mesto)
* francúzska akciová spoločnosť, pozri Vinci (podnik)
* priezvisko, napr.:
**Leonardo da Vinci, taliansky renesančný učenec a umelec
Air Liquide

**Air Liquide** je medzinárodná francúzska skupina podnikov špecializujúca sa na priemyselné, zdravotné, environmentálne a výskumné plyny. Jej materská spoločnosť sa volá **L’Air Liquide S.A.**

Skupina pôsobí v osemdesiatich krajinách sveta a obsluhuje viac ako 3,6 milióna zákazníkov a pacientov. Spoločnosť *L'Air Liquide S.A.* je kótovaná na parížskej burze cenných papierov a je súčasťou indexov CAC 40, Euro Stoxx 50 a FTSE4Good.

## Referencie

## Iné projekty

Kategória:Podniky vo Francúzsku
Cesnak domáci

**Cesnak domáci** môže byť alternatívny (starší) názov druhu:
* cesnak kuchynský (*Allium sativum*)
* cesnak planý (*Allium oleraceum*)

## Zdroje
Thales Group

**Thales Group** je nadnárodná skupina s elektronikou špecializujúca sa na letecký, obranný, bezpečnostný a pozemný transport so sídlom v parížskej štvrti La Défense.

Thales je kótovaná na parížskej burze cenných papierov, ktorá je 2. apríla 2019 zastúpená v 80 krajinách a zamestnáva 80 000 ľudí. Je jedným zo svetových lídrov v leteckom, vesmírnom, obrannom, bezpečnostnom a dopravnom priemysle.

Skupina sa datuje do roku 1998, kedy pobočky špecializované na vojenské aktivity spoločností *Alcatel*, *Dassault Électronique* a *Thomson-CSF* vytvorili novú spoločnosť. Koncom roku 2000 prevzala spoločnosť svoj súčasný názov.

## Referencie

## Iné projekty
 

Kategória:Podniky vo Francúzsku
Terkel Møhl

**Terkel Møhl** (* 20. jún 1965, Dánsko) je dánsky hudobník a stredoškolský učiteľ. Je známy ako basgitarista rockovej skupiny Magtens Korridorer.

Má vysokoškolské vzdelanie v odbore história a angličtina na univerzite v Roskilde a v minulosti bol asistentom výskumu.

## Diskografia
* *Friværdi* (2005)
* *Det krøllede håb* (2007)
* *[[Milan Allé]]* (2009) 
* *Imperiet falder* (2011)
* *Spil noget vi kender!* (2012)
* *Før alting bliver nat* (2014)
* *Halvt til helt* (2018)
* *Club Promise* (2021)

## Externé odkazy
* Terkel Møhl na Discogs
* Terkel Møhl na Allmusic

## Zdroj
*

Kategória:Dánski hudobníci
Engie

**Engie** (2008-2015: **GDF Suez**) je francúzska skupina podnikov činná v oblasti energetiky. Jej materská spoločnosť sa volá **Engie SA** (2008-2015: **GDF Suez SA**). Skupina vznikla v roku 2008 fúziou skupín podnikov Gaz de France (GDF) a Suez.

V roku 2015 to bola tretia najväčšia globálna skupina v energetickom sektore, s výnimkou ropy. Hlavným akcionárom je francúzsky štát, ktorý má štvrtinu kapitálu (23,64 % kapitálu a 33,84 % hlasovacích práv spoločnosti Engie).

V roku 2016 sa skupina pustila do hlbokej transformácie zameranej na energiu a digitálny prechod. 

Engie mala v roku 2018 158 505 zamestnancov a jej tržby boli 60,6 miliárd eur.

Skupina je uvedená v Bruseli, Luxemburgu a Paríži a je súčasťou burzových indexov CAC 40, BEL20 a Euronext 100.

## Referencie

## Iné projekty
 

Kategória:Podniky vo Francúzsku
Rasmus Kern

**Rasmus Kern** (* 28. november 1968, Dánsko) je dánsky gitarista a člen skupiny Magtens Korridorer. Okrem gitary hrá v skupine aj na ústnu harmoniku a klávesy. Denne pracuje na sociálnej psychiatrii v obci Hvidovre.

## Diskografia
### Štúdiové albumy
* *Bagsiden af medaljen* (1998)
* *Friværdi* (2005)
* *Det krøllede håb* (2007)
* *[[Milan Allé]]* (2009) 
* *Imperiet falder* (2011)
* *Spil noget vi kender!* (2012)
* *Før alting bliver nat* (2014)
* *Halvt til helt* (2018)
* *Club Promise* (2021)

### EP
* *Intet nyt under solen* (1995)
* *Den første* (1996)

## Iné projekty

## Externé odkazy
* Rasmus Kern na Discogs
* Rasmus Kern na Allmusic

## Zdroj
*

Kategória:Dánski hudobníci
Perlová cibuľa

**Perlová cibuľa** (iné názvy: **perlovka**, **cibuľa perlovka**) môže byť iné označenie:
*taxónu cesnak kuchynský perlovkový (vedecké mená: *Allium sativum* subsp. [alebo var.] *ophioscorodon* / *Allium sativum* Skupina Ophioscorodon / *Allium ophioscorodon*)
* jednej z približne 4 variet cesnaku pórového (*Allium ampeloprasum*/*Allium porrum*) v širšom zmysle, ktorej vedecké meno je *Allium ampeloprasum* [alebo *Allium porrum*] var. *sectivum*/  *Allium ampeloprasum* Skupina Pearl Onion, a ktorá niekedy (teda v širšom ponímaní) zahŕňa aj to resp. je stotožňovaná s tým, čo sa inde označuje ako *Allium ampeloprasum* [alebo *Allium porrum*] var. *holmense*/ *Allium ampeloprasum* Skupina Great-headed Garlic, pozri pod cesnak pórový
*taxónu pór (pravý)/pór pestovaný/cesnak pórový pestovaný (vedecké mená: *Allium ampeloprasum* [alebo *Allium porrum*] subsp. [alebo var.] *porrum*/ *Allium porrum* v užšom zmysle/*Allium ampeloprasum* Skupina Porrum), najmä jeho cibulí vznikajúcich po odrezaní kvetov v 2. roku u niektorých odrôd (tzv. nepravá perlovka), pozri cesnak pórový pestovaný

## Zdroje

*BARANEC, T. et al. Systematická botanika, 2001, S. 163-164
* 
*cibuľovité. In: Pyramída
*cibulová zelenina. In: Technický naučný slovník. Praha, Bratislava: SNTL, SVTL. 1962, S. 264-265
*
*PEKÁRKOVÁ, E. Nejnovější směry ve šlechtění zelenin (5).Cibulové zeleniny. In: živa 4/2005 https://ziva.avcr.cz/files/ziva/pdf/nejnovejsi-smery-ve-slechteni-zelenin-5-cibulove-z.pdf
*
*
*
*
*
Izopropyl β-D-1-tiogalaktopyranozid

**Izopropyl β-<small>D</small>-1-tiogalaktopyranozid** (**IPTG**) je reagent využívaný v molekulárnej biológii. Svojou štruktúrou pripomína alolaktózu, čo je laktózový metabolit spúšťajúci transkripciu ''lac'' operónu. Preto sa využíva na indukciu expresie proteínov, ktoré sú pod riadením lac operátoru. 

## Mechanizmus pôsobenia
Podobne ako alolaktóza, IPTG sa viaže na lac represor a alostericky uvoľňuje tetramérny represor z lac operátoru, čím umožňuje transkripciu génov v lac operóne, ako je gén kódujúci beta-galaktozidázu, hydrolyzačný enzým katalyzujúci hydrolýzu β-galaktozidov na monosacharidy. Narozdiel od alolaktózy však atóm síry v IPTG tvorí väzbu, ktorú bunka nevie hydrolyzovať, takže sa tento induktor nemetabolizuje. Jeho koncentrácia je teda počas experimentu konštantná.

Príjem IPTG bunkami *[[E. coli]]* môže byť nezávislý na pôsobení laktózapermeázy, keďže zahŕňa i iné dráhy. V nízkych koncentráciách vstupuje IPTG do bunky vďaka laktózapermeáze, ale pri vyšších koncentráciách (typických pre indukciu proteínov) môže IPTG vstúpiť do bunky nezávisle na laktózapermeáze.

## Využitie v laboratóriu
Ak sa IPTG skladuje ako prášok pri teplote 4 °C alebo nižšej, je stabilný po dobu 5 rokov. V roztoku je omnoho menej stabilný - Sigma-Aldrich neodporúča skladovanie dlhšie ako mesiac pri izbovej teplote. IPTG je efektívnym induktorom proteínovej expresie pri koncentráciách 100 μM až 3,0 mM. Typicky sa pridáva sterilný filtrovaný roztok IPTG s koncentráciou 1 M v pomere 1:1000 k exponenciálne rastúcej bakteriálnej kultúre, čím sa dosiahne koncentrácia 1 mM. Použitá koncentrácia závisí na požadovanej sile indukcie a rovnako na genotype použitých buniek či plazmidov. Ak je prítomný *lacI<sup>q</sup>* mutant, ktorý produkuje nadmerné množstvo lac represoru, môže byť nutné použiť vyššie koncentrácie IPTG.

IPTG sa používa v modrobielom teste spolu s farbivom X-gal. Tento test umožňuje identifikáciu transformovaných kolónií s rekombinantným plazmidom počas klonovacích experimentov oproti kolóniám, ktoré rekombinantný plazmid nemajú.

## Referencie

## Zdroj

Kategória:Sacharidy
Kategória:Molekulárna biológia
Perlovka

**Perlovka** môže byť:
* v botanike: perlová cibuľa
* v zoológii (bohemizmus): ostriežik (rod *Hemichloris*)
* v textilníctve: perlová priadza
* nárečovo: lesklá mašľa, pozri lesk a mašľa

## Zdroje
Saint-Gobain (podnik)

**Saint-Gobain** je francúzska spoločnosť špecializujúca sa na výrobu, transformáciu a distribúciu materiálov.

Spoločnosť bola založená Jean-Baptiste Colbertom (1619-1663) v roku 1665 pod názvom *Manufacture royale des glaces*. Spoločnosť je prítomná v šesťdesiatich ôsmich krajinách a v roku 2019 zamestnáva takmer 171 000 ľudí. Od roku 2019 sa sídlo spoločnosti nachádza v La Défense, Tour Saint-Gobain, v obci Courbevoie.

## Referencie

## Iné projekty
 

Kategória:Podniky vo Francúzsku
Psota

**Psota** môže byť:
* expresívne: bieda, chudoba
* zastarano:
** choroba
** onánia
** nevhodná vec, odpad
*v entomológii: 
** novšie: slovenský názov všetkých rodov z motýlej čeľade Gelachiidae (po slovensky psotovité) v užšom zmysle, pozri pod psotovité (Gelachiidae)
** staršie: slovenský názov všetkých rodov z dnešnej motýlej čeľade Gelachiidae v užšom zmysle a mnohých ďalších rodov z nadčeľade Gelachioidea, napr. aj rodov *Blastodacna* (novší názov: pestromôľka), *Depressaria* (novší nazov: ploskáč) a *Cosmopterix* (novší názov: zdobníček), pričom všetky uvedené rody v minulosti istý čas patrili do čeľade Gelachiidae v širšom zmysle, pozri pod Gelechioidea
*potok na Slovensku, pozri Psota (potok)
*sídlo v Poľsku v obci Lutocin, pozri pod Lutocin
*pieseň z albumu Duša moja
*priezvisko, napr.:
**Ivo Váňa Psota
**Irén Psotová

## Referencie
Psotovité

**Psotovité** môže byť slovenský názov:
*motýlej čeľade Gelechiidae , pozri psotovité (Gelechiidae)
*(koncom 20. stor.:) motýlej čeľade Cosmopterygiidae, novší názov: zdobníčkovité, pozri zdobníčkovité

## Zdroje
Honenie

**Honenie** môže byť:
*naháňanie (sa) 
*zastarano: poháňanie, durenie
*pri poľovačke: naháňanie a nadháňanie zveri, pozri honenie (poľovačka)
*u niektorých zvierat:
** párenie sa, pozri kopulácia (párenie)
** matie času párenia, pozri ruja
** nárečovo: oplodňovanie samice (napr. honenie suky psom), pozri oplodňovanie
*vulgárne: 
**masturbovanie
**zastarano: súloženie (človeka), pozri súlož
*zastarano alebo nárečovo:
**hnanie zvierat (istým smerom) 
**vedenie záprahu, poháňanie, pozri pod záprah
**nútenie
*nárečovo: zmietanie, mykanie
*zastarano: 
**vedenie plte, pozri pod plť
**vyháňanie 
**hádanie sa, súdenie sa
**rozprestieranie sa

## Zdroje
TotalEnergies

**TotalEnergies SE** je súkromná francúzska ropná a plynárenská spoločnosť. Je to jedna zo šiestich „veľmi dôležitých“: je to piata zo šiestich najväčších svetových spoločností v tomto odvetví, za spoločnosťami ExxonMobil, Shell, BP a Chevron a pred spoločnosťou ConocoPhillips. Je to prvá francúzska spoločnosť s obratom v roku 2015, piata spoločnosť v Európe a 24. na svete, rovnako ako štvrtá trhová kapitalizácia v eurozóne v roku 2015. Jej aktivity pokrývajú celý výrobný reťazec, od ťažby ropy. a zemný plyn na energiu vrátane špeciálnej rafinácie a komerčnej distribúcie.

*Total Énergies* je spoločnosť, ktorá je aktívna aj v odvetviach výroby energie a nízkouhlíkovej energie.

Skupina Total je prítomná vo viac ako 130 krajinách a má viac ako 100 000 zamestnancov, z toho takmer 25% vo Francúzsku. *Total Énergies* je tiež veľká chemická spoločnosť.

V decembri 2022 mimovládne organizácie Friends of the Earth, Survie a štyri ugandské mimovládne organizácie poslali ropnú skupinu Total pred súd a obvinili ju z porušenia zákona o povinnosti bdelosti veľkých francúzskych spoločností v oblasti ľudských práv a životného prostredia.

## Referencie

## Iné projekty
 

Kategória:Podniky vo Francúzsku
Ukájanie

**Ukájanie** (zriedkavo: **ukojovanie**; dokonavý vid: **ukojenie**) môže byť:
*uspokojovanie či tíšenie fyzických alebo psychických žiadostí či potrieb, pozri uspokojovanie a potreba
*zriedkavo: (duševné) uchlácholenie sa, uspokojenie sa
*masturbácia

**Ukojenie** môže byť aj zastarano aj nadojčenie , pozri dojčenie

## Zdroje
Sanofi

**Sanofi** je francúzska nadnárodná spoločnosť, ktorej predmetom podnikania sú farmácia (najmä lieky na predpis v oblasti cukrovky, zriedkavých chorôb, roztrúsenej sklerózy a onkológie a výrobky na ochranu spotrebiteľa) a vakcíny.

V roku 2015, krátko po príchode Oliviera Brandicourta ako výkonného riaditeľa, začala skupina strategický posun od organizácie k geografickej oblasti (sedem subjektov) k organizácii smerom k produktom (päť subjektov).

Sanofi, popredná francúzska spoločnosť v oblasti výskumu a vývoja, investovala do tejto oblasti v roku 2018 5,894 miliárd eur (17,1% obratu).

## Referencie

## Iné projekty
 

Kategória:Podniky vo Francúzsku
French River (rieka v Ontáriu)

**French River** (, ) je rieka v kanadskej provincii Ontário. Tečie  z jazera Lake Nipissing na západ do zálivu Georgian Bay v Hurónskom jazere. Nachádza sa v provinčnom parku French River Provincial Park.

Rieka bola dôležitá pri obchode s kožušinou a pri objavovaní oblasti francúzskymi objaviteľmi. Neskôr bola ekonomicky dôležitá produkcia dreva. V dnešnej dobe sa rieka využíva primárne na rekreačné účely. V roku 1986 získala označenie Canadian Heritage River.

## Geografia
French River tečie cez typickú krajinu Kanadského štítu.

Medzi prítoky patria:
* Wanapitei River
* Pillow River
* Murdock River
* Wolseley River
* Little French River
* Pickerel River
* Restoule River
* Hall River

Algonkinovia z regiónu ju využívali ako dopravný koridor. Odžibvejovia ju pomenovali **Wemitigoj-Sibi**.

## Galéria

Súbor:Trans Canada over French River.jpg|Most Trans Canada Highway
Súbor:2007.05.23 17 French River Ontario.jpg|Rieka v máji 2007


## Referencie

## Iné projekty

## Zdroj

## Externé odkazy
* Profil rieky

Kategória:Rieky v Ontáriu
Orange (podnik)

**Skupina Orange** (staršie: *Skupina France Télécom*) je medzinárodná skupina telekomunikačných podnikov. Jej materská spoločnosť, so sídlom vo Francúzsku, sa volá **Orange S.A.** (staršie: *France Télécom S. A.*). **Orange** je aj jedna zo značiek tejto skupiny.

Na konci roka 2019 mala po celom svete takmer 266 miliónov zákazníkov, čo je viac ako v roku 2018. V roku 2019 je spoločnosť lídrom alebo druhým operátorom v 75 % európskych krajín, v ktorých bola založená. A to v 83 % krajín v Afrike a na Strednom východe.

## Referencie

## Iné projekty
 

Kategória:Podniky vo Francúzsku
French River

**French River** môže byť:

*názov rieky:
** v kanadskej provincii Ontário, pozri French River (rieka v Ontáriu)
** v americkom štáte Massachusetts, pozri French River (rieka v Massachusetts)
** v americkom štáte Minnesota, pozri French River (rieka v Minnesote)

* názov miesta:
** usadlosť v kanadskej provincii Nové Škótsko, pozri French River (Colchester County)
** usadlosť v kanadskej provincii Nové Škótsko, pozri French River (Pictou County)
** usadlosť v kanadskej provincii Nové Škótsko, pozri French River (Victoria)
** obec v kanadskej provincii Ontário, pozri French River (obec v Ontáriu)
** indiánska rezervácia v kanadskej provincii Ontário, pozri French River 13
** usadlosť v kanadskej provincii Ostrov Princa Eduarda, pozri Lot 21 (Ostrov Princa Eduarda)

Kategória:Rozlišovacie stránky – Miestopisný názov
Zmena klímy

**Zmena klímy** (iné názvy: **klimatická zmena**, **zmena podnebia**) môže byť:
* akákoľvek zmena (resp. akékoľvek zmeny) priebehu klímy v dejinách Zeme (príp. iných planét) väčšia (väčšie) než kolísanie klímy, synonymá: zmeny klímy/podnebia, klimatické zmeny, pozri klimatické zmeny
* súčasná (pravdepodobne) antropogénna zmena klímy Zeme, ktorá sa začala zhruba v 18. storočí, súvisí so skleníkovým efektom, a ktorej hlavným prvkom je globálne otepľovanie, pozri zmena klímy (súčasná) (alebo pozri pod antropogénna klimatická zmena alebo pozri globálne otepľovanie)

## Zdroje
* 
* změna klimatu. In: ; změna klimatu antropogenní. In: 
* 
* 
* 
* 
* climate change. In:
Koncerty na garážach

náhľad|Koncerty na garážach
**Koncerty na garážach** alebo **Garáže pod [[Prístavný most|Prístavným mostom]]** je priestor určený na konanie undergroundových koncertov na Prístavnej ulici v Bratislave. Ide o priestor v alebo pred otvorenou garážou v radovej výstavbe panelových garáží. V polovici 90. rokov 20. storočia sa tu začali organizovať prvé koncerty s organizáciou na štýl DIY.

## História
Prvý koncert na garážach mali odohrať poľské punkrockové skupiny Apatia a Matka Boska. Nakoniec od roku 1994 pred svojou vlastnou skúšobňou pravidelne hrávala slovenská hardcoremetalová skupina Testimony s hosťami. Neskôr sa koncerty začali konať pred inou garážou, o niečo ďalej od Prístavného mosta. Tu sa konali do augusta 2021, kedy ju nahradilo drevené pódium na kolieskach dočasne umiestňované v prejazde medzi garážami.

V roku 2025 sa garáž objavuje v seriáli *[[Sľub (seriál)|Sľub]]* ako skúšobňa kapely Roba Hanúska a jeho spoluhráčov.

## Doprava
Najbližšou zastávkou MHD je zastávka Plynárenská, ktorá je od garáží vzdialená okolo 280 m. Garážová výstavba sa nachádza v slepej uličke.
 
## Referencie
 

Kategória:Kultúra v Bratislave
Kategória:Stavby v Bratislave 
Kategória:Underground
Juraj Zaťko

**Juraj Zaťko** (* 5. jún 1987, Bratislava) je slovenský volejbalista. Hráva na pozícii nahrávača. Od roku 2008 je členom . V roku 2005 sa stal najlepším rozohrávačom Majstrovstiev sveta mužov do 19 rokov. S národným tímom Slovenska vyhral v roku 2011 Európsku ligu. V rokoch 2016 a 2017 sa stal majstrom Slovenska s tímom VK Bystrina SPU Nitra. Od sezóny 2020/2021 je hráčom VKP Bratislava.

## Klubové pôsobenia
* 2004 – 2005  VO TJ Strojár Malacky
* 2005 – 2010  VK DHL Ostrava
* 2010 – 2013  VfB Friedrichshafen
* 2013 – 2014  AZS Politechnika Warszawska
* 2014 – 2015  Indykpol AZS Olsztyn
* 2015 – 2018  VK Bystrina SPU Nitra
* 2018 – 2019  VKP Bratislava
* 2019 – 2020  VK Spartak UJS Komárno
* 2020 – súčasnosť  VKP Bratislava

## Klubové úspechy
**Majstrovstvá Českej republiky:**
*  2006
*  2008
*  2009
**Český pohár:**
*  2010
**Majstrovstvá Nemecka:**
*  2011
*  2013
*  2012
**Nemecký pohár:**
*  2012
**[[Volejbalová extraliga mužov|Majstrovstvá Slovenska]]:**
* 18px 2016, 2017
* 18px 2018
**[[Stredoeurópska liga vo volejbale|Stredoeurópska liga]]:**
* 18px 2017

## Reprezentačné úspechy
**[[Európska liga vo volejbale|Európska Liga]]:**
*  2011

## Individuálne ocenenia
* **2005:** Najlepší rozohrávač Majstrovstviev sveta mužov do 19 rokov
* **2016:** Najlepší rozohrávač Extraligy v sezóne 2015/2016

## Referencie

## Iné projekty

## Externé odkazy
* Profil na stránke SVF
* Profil na stránke SVF-Web.DataProject
* Profil na stránke PlusLiga  
* Profil na stránke volleybox.net  
* Profil na stránke FIVB 
* Profil na stránke CEV 

Kategória:Slovenskí volejbalisti
Kategória:Osobnosti z Bratislavy
Happier Than Ever

***Happier Than Ever*** je druhý štúdiový album americkej speváčky a skladateľky Billie Eilish, ktorý vyšiel 30. júla 2021 prostredníctvom vydavateľstiev Darkroom a Interscope Records. Nasleduje po jej prvom štúdiovom albume *[[When We All Fall Asleep, Where Do We Go?]]*

Z albumu vyšlo päť singlov: „My Future“, „Therefore I Am“, „Your Power“, „Lost Cause“ a NDA“. Prvé tri sa umiestnili v top 10 amerického rebríčka ''Billboard'' Hot 100. Na propagáciu albumu sa Eilish v roku 2022 chystá na svetové turné Happier Than Ever World Tour. 3. septembra 2021 vyjde na Disney+ koncertný film *Happier Than Ever: A Love Letter to Los Angeles*. 

Tento album sa stal najviac predobjednávaným albumom histórie Apple Music.

## Zoznam skladieb
Všetky skladby boli zložené Billie Eilish O'Connellovou a Finneasom O'Connellom. Celý album bol produkovaný Finneasom.

## Referencie


## Zdroj

Kategória:Albumy Billie Eilish
Kategória:Hudobné albumy z 2021
Copa América 2021

**Majstrovstvá Južnej Ameriky vo futbale 2021** alebo aj **Copa América 2021** bol 47. ročník Copa América. Konal  sa od 13. júna do 10. júla 2021. Hralo sa na piatich štadiónoch v štyroch mestách v Brazílii. Na turnaji sa tentokrát nepredstavili pozvané tímy z iných kontinentov a tak turnaj mal iba desať účastníkov.

## Pandémia COVID-19
Turnaj sa mal konať v roku 2020 ale v marci 2020 CONMEBOL odložil Copa América na rok 2021 kvôli šíreniu koronavírusu. Copa America 2021 mala pôvodne hostiť Kolumbia a Argentína ale kvôli pandémii sa celý turnaj konal v Brazílii pred prázdnymi tribúnami. Výnimkou bol finálový zápas, ktorého sa mohlo zúčastniť obmedzené množstvo divákov spĺňajúce miestne predpisy.

## Štadióny
Dňa 1. júna 2021, brazílska vláda a brazílska futbalová federácia oznámila že sa bude hrať v štyroch mestách: Rio de Janeiro, Brazília, Cuiabá a Goiânia, v štyroch mestách na piatich štadiónoch

## Tímy
Na turnaji sa predstavilo všetkých desať členov CONMEBOL. Na turnaji sa mal predstaviť aj Katar a Austrália, lenže kvôli ázijskej kvalifikácii na majstrovstvá sveta 2022 sa turnaja nemohli zúčastniť. Prvýkrát od roku 1991 na turnaji neboli pozvané tímy z iných konfederácii.

* Argentína

* Bolívia
* Brazília (hostiteľ turnaja a obhajca titulu)
* Čile
* Ekvádor
* Kolumbia 
* Paraguaj
* Peru
* Uruguaj 
* Venezuela 

## Skupinová fáza
Tímy sú rozdelené do dvoch päťčlenných skupín. Do štvrťfinále postupujú prvé štyri tímy v každej skupine

### Skupina A (južná zóna)

Zápasy

----

----

----

----

### Skupina B (severná zóna)

Zápasy

----

----

----

----

## Play-off

### Štvrťfinále

----

----

----

### Semifinále

----

### O 3. miesto

### Finále

## Štatistiky
**Najlepší hráč:** Lionel Messi

**Najlepší strelec:** Lionel Messi a Luis Díaz (obaja po štyri góly)

**Najlepší brankár:** Emiliano Martínez

## Vysielacie práva TV
Vysielacie práva na Copa America 2021 mala slovenská stanica Digi Sport TV.

## Referencie


## Zdroje
* 
*FlashScore.com: Live Football Scores, Livescore
*https://copaamerica.com/es/

2021
Kategória:Futbal v 2021
Kategória:Futbal v Brazílii
Kategória:Športové podujatia v Brazílii
Cesnakovité

**Cesnakovité** môže byť:
* slovenský názov čeľade *Alliaceae*, ktorá sa vyskytuje v niektorých (skôr starších) systémoch a môže byť definovaná jedným z nasledujúcich spôsobov:
** v užšom zmysle je to čeľaď zahŕňajúca to, čo sa v iných (najmä novších) systémoch označuje ako podčeľaď cesnakovaté (*Allioideae*), pozri cesnakovaté (alebo pozri pod amarylkovité)
** v širšom zmysle je to starší (okolo roku 2000 používaný) názov čeľade amarylkovité (*Amaryllidaceae*) v širšom zmysle (táto čeľaď pozostáva z podčeľadí amarylkovaté, cesnakovaté a agapantovaté), pozri amarylkovité
* alternatívny (skôr starší) slovenský názov podčeľade cesnakovaté (*Allioideae*), pozri cesnakovaté (alebo pozri pod amarylkovité)

## Zdroje
Veľká cena Veľkej Británie 2021

**Veľká cena Veľkej Británie 2021** (angl. **Formula 1 Pirelli British Grand Prix 2021**) boli preteky Formuly 1, ktoré sa konali dňa 18. júla 2021 na okruhu Silverstone Circuit v Silverstone. Bola to desiata Veľká cena sezóny 2021.

V rámci tejto Veľkej ceny sa prvýkrát uskutočnila takzvaná *šprintová kvalifikácia*. V piatok večer sa konala kvalifikácia podľa klasického formátu, ktorá určila štartovné poradie na sobotňajšiu *šprintovú kvalifikáciu*. Tá sa jazdila na tretinovú vzdialenosť Veľkej ceny, čiže na približne 100 km. Podľa výsledku tohto *šprintu* sa štartovalo do Veľkej ceny, ktorá sa konala v nedeľu. Prví traja pretekári *šprintu* získali majstrovské body podľa formátu 3  2  1. Navyše je víťaz *šprintovej kvalifikácie* oficiálne vedený ako držiteľ Pole Position.

15. júla, vo štvrtok pred Veľkou cenou, bol predstavený model monopostu v životnej veľkosti podľa nových pravidiel, ktoré vstúpili do platnosti od nasledujúcej sezóny 2022. Nové aerodynamické pravidlá boli zavedené s cieľom uľahčiť pretekárom predbiehanie a následovanie jazdca pred nimi. Okrem toho sú vozidlá vybavené 18° pneumatikami, na rozdiel od 13° pneumatík používaných do konca sezóny 2021.

## Priebeh pretekov
Síce bol Lewis Hamilton najrýchlejší v kvalifikácii, tá ale len určila štartovné poradie na *šprint*, ktorý Max Verstappen vyhral práve pred Lewisom Hamiltonom a Valtterim Bottasom. Do pretekov preto z Pole Position odštartoval Verstappen.

Veľkú cenu vyhral Hamilton, napriek 10 sekundovému trestu za vyradenie Maxa Verstappena z pretekov, pred Charlesom Leclercom a tímovým kolegom Valtterim Bottasom.

Podľa vyjadrení tímového šéfa Red Bullu Christiana Hornera pôsobilo na Maxa Verstappena počas havárie v dôsledku kolízie s Lewisom Hamiltonom preťaženie v sile 51G. Ešte počas pretekov bol holandský pretekár prevezený do nemocnice. V ten istý deň bol Verstappen prepustený z nemocnice, potom ako testy ukázali že nemá žiadne zdravotné problémy.

## Výsledky
### Kvalifikácia

### Šprintová Kvalifikácia

**Poznámky:**
* – George Russell dostal trest poklesu troch miest na štarte Veľkej ceny kvôli zavineniu kolízie s Carlosom Sainzom
*  – Sergio Pérez nedokončil, no odjazdil 90% šprintu a teda bol klasifikovaný

### Preteky

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2021
Kategória:Veľká cena Veľkej Británie
Patúch

**Patúch** () je sedlo v hrebeni Súľovských vrchov. Leží východne od Hradnej, miestnej časti obce Súľov-Hradná. Nachádza sa v CHKO Strážovské vrchy. Lokalitou prechádza Medzinárodná diaľková turistická trasa E3.

## Poloha
Nachádza sa vo východnej časti Súľovských vrchov, v geomorfologickom podcelku Súľovské skaly. Leží v Žilinskom kraji, v okrese Bytča a v katastri obce Súľov-Hradná.

Južne od sedla leží vrch Žibrid (), severným smerom sa dvíha hrebeň, smerujúci k vrchu Kečka (). Východnú časť hrebeňa a sedla odvodňujú prítoky Svinianky do Rajčanky, západné svahy odvodňuje riečka Hradnianka do Váhu. 

## Opis
Výrazné sedlo narušuje inak výškovo celistvý a ťažko dostupný hrebeň Súľovských vrchov. Z východnej strany je zakončením rovnomenného údolia, ktoré je odbočením údolia Svinianky. Z tohto smeru vedie i lesná cesta, ktorou je sedlo dostupné najmä horským cyklistom. Zo západu vedie do sedla poľná cesta z Hradnej. V sedle je križovatka značených turistických trás. 

## Prístup
Sedlom vedie hlavný hrebeň a ním vedúca Medzinárodná diaľková turistická trasa E3 v trase  zeleno značeného turistického chodníka.

* po  zelenej značke (Medzinárodná diaľková turistická trasa E3):
** z južného smeru hlavným hrebeňom cez vrch Kečka ()
** zo severu z Roháčskeho sedla cez vrch Žibrid ()
* po  žltej značke:
** zo severozápadného smeru z obce Súľov-Hradná
** z východného smeru z obce Zbyňov

## Referencie

## Pozri aj
* Súľovské skaly
* Súľovské vrchy

## Externé odkazy
* Poloha na turistickej mape

Kategória:Sedlá v Súľovských vrchoch
Lužný most

**Lužný most** je diaľničný most cez Dunaj v Bratislave, ktorý je súčasťou Dunajského súmostia. Je súčasťou diaľničného obchvatu D4. Dĺžka mosta je 2 939 metrov vďaka čomu je najdlhším diaľničným mostom na Slovensku, šírka je  a rozloha cca .

Autorom projektu bola spoločnosť Dopravoprojekt v spolupráci s Torroja Ing. a BGG Consult. S výstavbou sa začalo v roku 2018, pri stavbe sa použila technológia výsuvnej skruže.

## Názov
Názov mosta vyberali občania na základe ankety Ministerstva dopravy v lete v roku 2020. Podľa vzácneho územia Lužných lesov, akých v Európe nie je veľa, bol prijatý návrh označenia Lužný most. Tento názov zvíťazil v ankete s viac ako 50 000 hlasmi nad druhým finálovým názvom – Jarovský most.

## Otvorenie
Most bol odovzdaný do užívania 26. septembra 2021. Jeho odovzdávanie však bolo spojené s problémami, nakoľko došlo k oneskoreniu a celá diaľnica sa otvorila len čiastočne. Zároveň je to „najmladší“ bratislavský most.

## Referencie

## Pozri aj
* Zoznam mostov cez Dunaj v Bratislave

## Iné projekty

Kategória:Diaľničné mosty na Slovensku
Kategória:Mosty cez Dunaj
Kategória:Mosty v Bratislave
Kategória:Diaľnica D4 (Slovensko)
Kategória:Okres Bratislava II
Kategória:Okres Bratislava V
Kategória:Jarovce
Kategória:Architektúra z 2021
Kardanový hriadeľ

[thumb|Kardanový hriadeľ so stredným výsuvným [Drážkovanie (spoj)|drážkovaným hriadeľom ]]
thumb|Kardanový hriadeľ
**Kardanový hriadeľ** (iné názvy: **[[kardan]]**, ľudovo: *kardán*, staršie alebo ľudovo: **Cardanov hriadeľ**; pomenovaný po Gerolamovi Cardanovi) je usporiadanie mimobežných hriadeľov s jedným, alebo viacerými kĺbmi prenášajúcich krútiaci moment. Uhol zalomenia mimobežných hriadeľov sa môže počas prevádzky meniť. Pojem kardanový hriadeľ sa príležitostne používa pre hriadele s kĺbmi s konštantnou rýchlosťou rotácie (hnaný aj hnací hriadeľ má počas celej rotácie okolo svojej osi rovnakú uhlovú rýchlosť) - homokinetické kĺby.

Názov kardanový hriadeľ je odvodený od kardanového kĺbu.

## Vlastnosti kardanového hriadeľa
Univerzálny kĺb nie je homokinetický. Preto sa stredný spojovací hriadeľ otáča inou, polzujúco-nekonštantnou rýchlosťou, ako hnaný hriadeľ.  Avšak spojením dvoch univerzálnych kĺbov vznikne kardananov hriadeľ (príp. dvojitý kardanov kĺb), ktorý za vhodných podmienok (rovnaký uhol zalomenia medzi hriadeľmi) homokinetické vlastnosti ako celok má. Pri malých uhloch zalomenia môže funkciu univerzálneho kĺbu prevziať hardy spojka a jej pružný element.

## Fotogaléria

Universal joint.png|Kardanov kĺb (univerzálny kĺb)
Universal joint.gif|Rotácia univerzálneho kĺbu
Fendt Fahrrad 8786.jpg|Použitie kardanového hriadeľa na bicykli miesto hnacej reťaze.
Double Cardan Joint (animated).gif|Dvojitý kardanov kĺb - DIN808
Saviem SM7 pic5 - Cardan.jpg|Použitie kardanového hriadeľa na hnanú nápravu


## Referencie


## Pozri aj
* drážkovanie (spoj)
* kardanový kĺb
* homokinetický kĺb
* Hardyho spojka

## Zdroj
* 

Kategória:Spojky (strojárstvo)
Kategória:Pohony automobilov
Kategória:Časti automobilov
Kategória:Eponymické termíny v technike
Levica

**Levica** môže byť:
*samica leva, pozri pod lev (najmä lev púšťový)
*prenesene: silná, udatná, smelá žena, pozri odvaha a žena
*zastarano: 
**ľavica
**(s veľkým L:) Levice ako mesto na Slovensku, pozri Levice (Slovensko)
*slovinský názov slovinskej politickej strany, pozri Ľavica (slovinská politická strana)
*macedónsky názov severomacedónskej politickej strany, pozri Ľavica (macedónska politická strana)
*obraz P. P. Rubensa, pozri Levica (obraz)

## Referencie
Łukasz Szarek

**Łukasz Szarek** (* 22. februára 1990, Stalowa Wola) je poľský volejbalista. Hráva na pozícii Univerzál. Jeho telesné parametre sú 200 cm výška a 345 cm skok v útoku. Má okrem aj grécke občianstvo. Keď mal 3 roky, s rodinou sa presťahoval do Atén.

V roku 2016 sa stal majstrom Slovenska s tímom VK Bystrina SPU Nitra. Od sezóny 2020/2021 je hráčom VK MIRAD UNIPO Prešov. S prešovským klubom vyhral Slovenský Pohár v 2021 roku.

## Klubové pôsobenia
* **2008–2009**  Aris Solún
* **2009–2010**  AONS Milon
* **2010–2011**  Foinikas Syros
* **2011–2012**  Pamvohaikos VC
* **2012–2013**  Indykpol AZS Olsztyn
* **2013–2014**  TV Ingersoll Bühl
* **2014–2015**  Aluron Virtu Warta Zawiercie
* **2015–2016**  VK Bystrina SPU Nitra
* **2016–01.2017**  Axis Shanks Guibertin
* **01.2017–2017**  Foinikas Syros
* **2017–2018**  MKS Ślepsk Suwałki
* **2018–2020**  Union Raiffeisen Waldviertel
* **2020–**  VK MIRAD UNIPO Prešov

## Klubové úspechy
**Grécka Majstrovstvá:**
*  2012
**[[Volejbalová extraliga mužov|Slovenska Majstrovstvá]]:**
*  2016
*  2021
**Rakúska Majstrovstvá:**
*  2019
**[[Stredoeurópska volejbalová zonálna asociácia|MEVZA]]:**
*  2020
**[[Slovenský pohár vo volejbale mužov|Slovenský Pohár]]:**
*  2021

## Individuálne ocenenia
* **2016:** Najlepší univerzál Extraliga v sezóne 2015/2016

## Referencie

## Iné projekty

## Externé odkazy
* Profil SVF-Web.DataProject
* Profil VSA  
* Profil PlusLiga  
* Profil Volleybox  
* Profil CEV 

Kategória:Narodenia v 1990
Kategória:Poľskí volejbalisti
Spirit (album)

***Spirit*** je štrnásty štúdiový album britskej hudobnej skupiny Depeche Mode. Album bol vydaný 17. marca 2017 hudobnými vydavateľstvami Columbia a Mute. Jedná sa o prvú spoluprácu kapely s producentom Jamesom Fordom.

## Zoznam skladieb
### Štandardné vydanie
# „Going Backwards“ – 5:41
# „Where's The Revolution“ – 4:57
# „The Worst Crime“ – 3:47
# „Scum“ – 3:14
# „You Move“ – 3:47
# „Cover Me“ – 4:49
# „Eternal“ – 2:22
# „Poison Heart“ – 3:16
# „So Much Love“ – 4:28
# „Poorman“ – 4:25
# „No More (This Is The Last Time)“ – 3:12
# „Fail“ – 5:06

### Deluxe vydanie
Jedná sa o dvojdiskovú edíciu doplnenú o 28 stránkový booklet. Prvý disk je identický s CD štandardného vydania. Druhý disk, nazvaný *Jungle Spirit Mixes*, obsahuje 5 bonusových skladieb, ktorými sú remixy skladieb z albumu. Na týchto remixoch sa podieľali Depeche Mode, Matrixxman a Kurt Uenala.
; CD 2 – Jungle Spirit Mixes
# „Cover Me (Alt Out)“ – 4:27
# „Scum (Frenetic Mix)“ – 5:26
# „Poison Heart (Tripped Mix)“ – 4:16
# „Fail (Cinematic Cut)“ – 5:38
# „So Much Love (Machine Mix)“ – 7:20

## Referencie

Kategória:Albumy Depeche Mode
Kategória:Hudobné albumy z 2017
Moše Aram

**Moše Aram** ( hebrejsky : משה ארם, rodným menom **Moše Kazanovski,** * 7. august 1896 - † 14. október 1978 ) bol izraelský politik a poslanec Knesetu za strany Mapam, Achdut ha-ÁVOD-Po'alej Cijon, Ma'arach, Izraelská strana práce a opäť Ma'arach .

## Životopis
Narodil sa v meste Lijady vo vtedajšej Ruskej ríši (dnes Bielorusko ). Študoval na židovské základnej škole a židovskej strednej škole v meste Homel. Študoval na inštitúte psychoneurologie v Petrohrade a právo na Moskovskej univerzite. Pôsobil ako riaditeľ strednej školy v Kaunase. V roku 1924 presídlil do dnešného Izraela, kde pracoval v stavebníctve a pri budovaní ciest. 

## Politická dráha
Angažoval sa v strane Po'alej Cijon, bol členom jej ústredného výboru. V tomto hnutí pôsobil aj po presídlení do dnešného Izraela. V rokoch 1935 - 1937 bol jej vyslancom v USA. V rokoch 1924 - 1935 bol členom zamestnaneckej rady v Tel Avive, od roku 1926 bol členom mestskej samosprávy v Tel Avive. Počas Španielskej občianskej vojny bol republikánskou vládou pozvaný do Španielska. V roku 1946 zasadal v organizačnom výbore Židovskej agentúry, zasadal vo výkonnom výbore odborovej centrály Histadrut, riadil tu aj oddelenie pre mobiliazaciu a pre demobilizovaných vojakov. 

V izraelskom parlamente zasadol prvýkrát po voľbách v roku 1949, do ktorých išiel za stranu Mapam. Nastúpil do parlamentného výboru pre ekonomické záležitosti, výboru mandátneho a výboru House Committee. Za Mapam kandidoval aj vo voľbách v roku 1951. V priebehu volebného obdobia prešiel do formácie Achdut ha-ÁVOD-Po'alej Cijon. Bol členom výboru pre záležitosti vnútra, výboru pre vzdelávanie a kultúru, výboru pre ústavu, právo a spravodlivosť, výboru House commit a výboru pre verejné služby. Za Achdut ha-ÁVOD-Po'alej Cijon úspešne kandidoval aj vo voľbách v roku 1955. Bol členom výboru práce, výboru pre záležitosti vnútra, výboru pre zahraničné záležitosti a obranu, výboru pre vzdelávanie a kultúru a výboru pre ekonomické záležitosti. Predsedal výboru pre verejné služby. Opätovne sa do parlamentu dostal až po voľbách v roku 1961, znovu na kandidátke Achdut ha-ÁVOD-Po'alej Cijon. Mandát ale získal až dodatočne, v máji 1965, ako náhradník. Stal sa členom finančného výboru. Opätovne bol zvolený vo voľbách v roku 1965, teraz už za formáciu Ma'arach. V priebehu volebného obdobia dočasne prešiel s celou stranou do poslaneckého klubu Strany práce, aby sa potom vrátil k názvu Ma'arach. Predsedal výboru práce, bol členom výboru pre ekonomické záležitosti a výboru House Committee. Predsedal tiež podvýboru pre rozptyl obyvateľstva. Vo voľbách v roku 1969 poslanecký mandát neobhájil. 

## Referencie

## Externé odkazy
*  Kneset – Moše Aram

## Zdroj

Kategória:Členovia Asifat ha-nivcharim
Kategória:Členovia Knesetu
Kategória:Bieloruské osobnosti židovského pôvodu
Kategória:Ruské osobnosti židovského pôvodu
Kategória:Izraelské osobnosti židovského pôvodu
Kategória:Absolventi Moskovskej štátnej univerzity M. V. Lomonosova
Apoštolská postupnosť

**Apoštolská postupnosť** alebo **apoštolská sukcesia** je kresťanská náuka ktorá hovorí o tom že biskupi sú nasledovníkmi svojich predchodcov a tí sú zase následníkmi svojich predchodcov, až táto línia siaha k apoštolom (preto *apoštolská*). Rôzne kresťanské cirkvi však túto náuku vykladajú rôzne a niektoré ju iným cirkvám neuznávajú. Katolícka cirkev a pravoslávne cirkvi považujú apoštolskú postupnosť za nevyhnutnosť k platnej vysviacke. 

## Zdroj

Kategória:Kresťanské pojmy
Kategória:Kresťanská teológia
Kategória:Kresťanské právo
Kategória:Ekleziológia
Kategória:Svätý Peter
Futbal na Letných olympijských hrách 2020

**[[Futbal]] na [[Letné olympijské hry 2020|Letných olympijských hrách 2020]]** sa koná od 21. júla do 7. augusta 2021 v Japonsku. Na futbalovom turnaji mužov sa zúčastní 16 tímov, na turnaji žien 12 tímov.

Turnaje sa hrajú v Tokiu a v ďalších piatich mestách Japonska vrátane Kásimia, Saitima, Sapporo, Sendai a Jokohamy.
Finále mužov sa uskutoční na Nissan Stadium v Jokohame. Finále žien sa uskutoční na Novom národnom štadióne v Tokiu. V kategórii mužov je podľa predpisov FIFA obmedzený vekový limit hráčov do 23 rokov s tým, že na súpiskách jednotlivých tímoch môžu byť nominovaní najviac traja hráči starší ako 23 rokov. Keďže každý zo zúčastnených tímov má na súpiske 22 hráčov či hráčok.

## Kalendár

## Medailové umiestenia

## Referencie

## Iné projekty

## Externé odkazy
* Olympijský turnaj 2020 na oficiálnej stránke FIFA 
* Olympijský turnaj vo futbale na oficiálnej stránke FIFA 

Kategória:Športy na Letných olympijských hrách 2020
Kategória:Futbal v 2021
Kategória:Futbal v Japonsku
Kategória:Futbal na Letných olympijských hrách 2020
Kónstantinos Kabasilas

**Kónstantinos Kabasilas** (, iné prepisy: **Konstantinos Kabasilas**, **Konstantinos Kavasilas**, a i.) môže byť:
* prvý známy príslušník byzantského aristokratického rodu Kabasilovcov, pozri Kónstantinos Kabasilas (stratégos)
* významný byzantský klerik, ochridský arcibiskup v polovici 13. storočia, pozri Konštantín II. (ochridský arcibiskup)
* niekoľko ďalších príslušníkov rodu Kabasilovcov, niekedy možno totožných s vyššie spomenutými, pozri pod Kabasilovci
Konštantín II. (ochridský arcibiskup)

Svätý **Konštantín II. Kabasilas**, vlastným menom **Kónstantinos Kabasilas** (, iné prepisy pozri pod Kónstantinos Kabasilas; * neskoré 12. storočie?† po 1262) bol významný byzantský pravoslávny biskup. Postupne biskup strumický (tiberiupolský), metropolia dyrrhachijský (dračský) a arcibiskup ochridský. Istý Kónstantinos sa spomína aj ako biskup grebenonský. Jeho bratom bol Ióannes Kabasilas, minister na dvore epirského despotu Michala II. Komnéna. Jeho pamiatku si Pravoslávna cirkev pripomína 18. októbra.

Nicejský cisár Teodor II. Laskaris Konštantína pre postavenie jeho brata upodozrieval z podpory Epiru, v dôsledku čoho Konštantína uväznil. Z väzenia bol prepustený až v roku 1259 cisárom Michalom VIII. Palaiologom. Po návrate do Ochridu správy o ňom miznú. Posledným svedectvom o ňom bol nápis na ikone z roku 1262. Bol adresátom niekoľkých listov s kánonickoprávnou tematikou a zrejme autorom niekoľkých hymnografických spisov. Súdiac podľa fresiek z Chrámu Maky Božej v Ochride (12941295) bol už krátko po jeho smrti uctievaný ako svätý. 

## Zdroje
*
* 
* 
*  
* 

Kategória:Arcibiskupi Ochridskej arcidiecézy
Kategória:Byzantské kresťanské osobnosti
Kategória:Kabasilovci
Kategória:Narodenia v 12. storočí
Kategória:Grécki pravoslávni svätci
Kategória:Úmrtia v 13. storočí